Ελληνική Αριστερά

Η Ελληνική Αριστερά (Ε.ΑΡ.) ήταν ελληνικό πολιτικό κόμμα. Εξέφραζε το κεντροαριστερό τμήμα του ευρωκομμουνισμού, σε αντίθεση όμως με αντίστοιχα κόμματα της Δυτικής Ευρώπης ουδέποτε συνεργάστηκε με τη σοσιαλδημοκρατία.

Ιστορικό
Το ιδρυτικό της συνέδριο πραγματοποιήθηκε μεταξύ 22 και 26 Απριλίου 1987Τεκμήρια σχετικά με το ιδρυτικό συνέδριο της ΕΑΡ. Πηγή: ψηφιοποιημένο αρχείο Λεωνίδα Κύρκου.. Προήλθε από τη διάσπαση του Κ.Κ.Ε. Εσωτερικού σε Ελληνική Αριστερά υπό τον Λεωνίδα Κύρκο από τη μια και Κ.Κ.Ε. Εσωτερικού - Ανανεωτική Αριστερά (Κ.Κ.Ε. Εσ. - Α.Α., μετέπειτα Ανανεωτική Κομμουνιστική Οικολογική Αριστερά) υπό τον Γιάννη Μπανιά από την άλλη. Δεν συμμετείχε ποτέ αυτόνομα σε εκλογές, αφού στις πρώτες εκλογές μετά την ίδρυσή της, αυτές του 1989 συνεργάστηκε με το ΚΚΕ στη συγκρότηση του Συνασπισμού της Αριστεράς και της Προόδου. Το 1992, μετά την αποχώρηση του Κ.Κ.Ε. από τον Συνασπισμό και τη μετεξέλιξη του τελευταίου από συμμαχία σε κόμμα, η Ε.ΑΡ. αυτοδιαλύθηκε και τα μέλη της εντάχθηκαν στο νέο κόμμα.

Ηγετικές μορφές της Ελληνικής Αριστεράς υπήρξαν οι Λεωνίδας Κύρκος, Γρηγόρης Γιάνναρος και Αντώνης Μπριλλάκης (ο οποίος το 1989 αποχώρησε και συνεργάστηκε με το ΠΑ.ΣΟ.Κ). Άλλοι προερχόμενοι από την Ε.ΑΡ. πολιτικοί, που αργότερα διακρίθηκαν με τον Συνασπισμό είναι οι Φώτης Κουβέλης, Μιχάλης Παπαγιαννάκης, Δημήτρης Παπαδημούλης.

Αποτελέσματα εκλογών
Βουλή των Ελλήνων
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1989 Ι Λεωνίδας Κύρκος 855.944 13,13%  Κυβέρνησησυνεργασίας 1989 ΙΙ Λεωνίδας Κύρκος 734.552 10,97%  ΟικουμενικήΚυβέρνηση  1990 Λεωνίδας Κύρκος 677.059 10,28%  3ο κόμμαΑντιπολίτευση

Ευρωπαϊκό Κοινοβούλιο
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 1989 Λεωνίδας Κύρκος 941.913 14,31%  4η Ε.Ε.Α.

Παραπομπές